Definisjon

Keisersnitt som blir utført ved maternell hjertestans etter at hjerte-/lungeredning har blitt påbegynt.

Utføres innen 5 minutter etter maternell hjertestans ved en svangerskapslengde (estimert) over 24 uker.

Bakgrunn

Hjertestans forekommer i ett av ca 30 000 svangerskap. Etter 24 ukers graviditet er aortocaval blodstrøm redusert på grunn av den gravide uterus. Tømming av livmoren gir da en 60-80 % økning av hjerteminuttvolumet. Perimortalt keisersnitt bedrer dermed kvinnens sirkulasjon og øker mulighetene for en vellykket resuscitering. I noen tilfeller kan barnet reddes, men det er ikke den primære hensikten med inngrepet.

Initial behandling ved hjertestans hos gravid:

Startes straks basal hjerte-/lungeredning etter vanlige retningslinjer: 02.10.2.4-20 Hjertestans

Utløs alarm «Dårlig mor» og «Dårlig barn». Link EK Alarmer og tilkalling

Ring stansteamet til HUS 97 3333

Hvis man ikke får spontan sirkulasjon tilbake innen fire minuter etter hjertestans (ikke fire minutter etter påbegynt hjerte-/lungeredning!), utføres perimortalt keisersnitt under pågående AHLR. Den primære hensikt med inngrepet er å få kvinnen til å overleve Deretter kan andre avanserte resusiteringstiltak vurderes, for eksempel behandling med Actilyse

.

Det er derfor ikke nødvendig å

Kontrollere fosterets hjerteaktivitet

Flytte kvinnen til operasjonsstue

Gi anestesi

Mist ikke tid!

Prosedyre

Pasient i ryggleie ca 30 grader skrådd til siden (pute under madrassen)

Hjerte-/lungeredning fortsetter

Det trenges hverken vask av abdomen, kateterisering eller barbering

Midtlinjesnitt eller bredt tverrsnitt under umbilicus

Åpne uterus høyere enn vanlig (mulig fylt urinblære, ikke skjøvet ned)

Tøm uterus

Får kvinnen sirkulasjonen tilbake (blødning), flyttes til operasjonsstue hvor man fortsetter resuscitering og operasjon

Hvis kvinnen ikke får sirkulasjonen tilbake, lukkes livmoren og bukveggen

Instrumenter

Det finnes en perimortem-keisersnittbrikke på akutt tralle på fødeavdeling A, C og D. På Føde B ligger denne på medisinrommet. Brikken skal være lett tilgjengelig; oppbevaringsstedet må være kjent av alle.

Brikken inneholder:

Kniv

Saks

Kompresser

Det minimale utstyret gjenspeiler også at prosedyren ikke er ment som en vanlig operasjon, men som et resusciteringstiltak hvor hensikten er å få rask tilgang til uterus og tømme den.

En forventer ingen blødning før pasienten eventuelt får hjerteaksjonen tilbake.